ทีดีอาร์ไอแนะรัฐวางแผนยาวรับมือแรงงาน
ทีดีอาร์ไอแนะรัฐบาลวางแผนระยะยาวนำประ เทศสู่เศรษฐกิจที่มีแรงงานคุณภาพ-รายได้สูงขึ้น
8 พ.ค. 2555

ทีดีอาร์ไอแนะรัฐบาลวางแผนระยะยาวนำประ เทศสู่เศรษฐกิจที่มีแรงงานคุณภาพ-รายได้สูงขึ้น
นายนิพนธ์ พัวพงศกร ประธานสถาบันเพื่อการพัฒนาประเทศไทย (ทีดีอาร์ไอ) ให้ความเห็นว่าการปรับค่าจ้างขั้นต่ำของรัฐบาลเป็นแนวทางที่ถูกต้อง แต่การปรับแบบก้าวกระโดดแทนที่จะเป็นแบบขั้นบันไดจะส่งผลกระทบต่อทั้งนายจ้างและลูกจ้าง เมื่อต้นทุนดำเนินธุรกิจสูงขึ้น นายจ้างอาจจะใช้มาตรการเลิกจ้างหันไปใช้แรงงานต่างด้าว ซึ่งรัฐบาลจะต้องหามาตรการรับมือกับสิ่งที่อาจจะเกิดขึ้น
นายนิพนธ์ กล่าวว่า ที่ผ่านมานายจ้างได้รับการช่วยเหลือจากรัฐบาลผ่านมาตรการภาษีต่างๆ แต่หลังจากนี้อยากเห็นรัฐบาลวางแผนระยะยาว ว่าจะมีแนวทางนำประ เทศไปสู่เศรษฐกิจที่มีแรงงานคุณภาพและมีรายได้มากขึ้น ซึ่งรัฐบาลจะต้องส่งสัญญาณให้ชัดว่า อนาคตเศรษฐกิจไทยจะจ่ายค่าจ้างในระดับสูง และเห็นว่ารัฐบาลควรยกเลิกมาตรการทางภาษี ลด แลก แจก แถม และเลิกใช้นโยบายประชานิยม
ปัจจุบันค่าจ้างของพม่า 30-45 บาทต่อวัน กัมพูชา 50-60 บาท เวียดนาม 67-96 บาท อินโดนีเซียอยู่ที่ 90-230 บาท ไทยเฉลี่ย 250 บาทต่อวัน ขณะค่าจ้างรายเดือนของภาคอุตสาหกรรมพบว่า สิงค โปร์สูงกว่าไทย 11 เท่า มาเลเชียสูงกว่าไทย 1.7 เท่า ฟิลิปปินส์ต่ำกว่าไทยเล็กน้อยที่ 0.3% อินโด นีเซียต่ำกว่า 47% เวียดนามต่ำกว่า 44% จีนสูงกว่าไทย 68% ฯลฯ